ടി20 ലോകകപ്പ് 2021 ഇന്ന് ഇംഗ്ലണ്ട് ദക്ഷിണാഫ്രിക്കക്കെതിരെ ഇരു ടീമുകള്ക്കും നിര്ണ്ണായകം ഷാര്ജ : ടി20 ലോകകപ്പില് ഇന്ന് നടക്കുന്ന രണ്ടാം മത്സരത്തില് ദക്ഷിണാഫ്രിക്ക ഇംഗ്ലണ്ടിനെ നേരിടും. ഷാര്ജ അന്താരാഷ്ട്ര ക്രിക്കറ്റ് സ്റ്റേഡിയത്തില് ഇന്ത്യന് സമയം വൈകിട്ട് 7.30നാണ് മത്സരം. നാല് മത്സരങ്ങള് ഇരു ടീമുകളും കളിച്ചപ്പോള് നാലിലും ജയിച്ചാണ് ഇംഗ്ലണ്ട് വരുന്നത്. ദക്ഷിണാഫ്രിക്ക നാല് മത്സരങ്ങളില് മൂന്ന് എണ്ണത്തില് വിജയിച്ചപ്പോള് ഒന്നില് മാത്രമാണ് പരാജയപ്പെട്ടത്. നിലവില് നാല് മത്സരങ്ങളില് നിന്ന് എട്ട് പോയിന്റുമായി ഇംഗ്ലണ്ട് ഗ്രൂപ്പ് ഒന്നില് ഒന്നാമതും ദക്ഷിണാഫ്രിക്ക മൂന്നാമതുമാണ്. ഇംഗ്ലണ്ട് നിരയില് ജേസണ് റോയ്, ജോസ് ബട്ലര് എന്നിവരുടെ ഓപ്പണിങ്ങും മൊയിന് അലി, ജോണി ബെയര്സ്റ്റോ, ഓയിന് മോര്ഗന്, ലിയാം ലിവിങ്സ്റ്റണും മധ്യ നിരയിലെ മികച്ച താരങ്ങളാണ്. ക്രിസ് വോക്സ്, ടൈമല് മില്സ്, ക്രിസ് ജോര്ദാന്, ആദില് റഷീദ് എന്നിവരാണ് ഇംഗ്ലണ്ടിന്റെ ബൗളര്മാര്. ദക്ഷിണാഫ്രിക്കക്ക് ബാറ്റിങ്ങ് നിരയില് ഓപ്പണര്മാരായ ക്വിന്റണ് ഡി കോക്കും റീസ ഹെന്ഡ്രിക്സും റണ്സ് ഉയര്ത്താന് മിടുക്കരാണ്. തുടര്ന്ന് വരുന്ന ഐഡന് മാര്ക്രം, നായകന് ടെമ്ബ ബാവുമ, റാസി വാന് ഡെര് ഡസന്, ഡേവിഡ് മില്ലര് എന്നിവരാണ് മധ്യനിരയിലെ പോരാളികള്. ഡ്വെയ്ന് പ്രീറ്റോറിയസ്, കാഗിസോ റബാഡ, ആന്റിച്ച് നോര്ജെ എന്നിവരാണ് പേസ് നിരയിലെ വമ്ബന്മാര്. നോര്ജെയും, റബാഡയും ഐ.പി.എല്ലില് മികച്ച പ്രകടനം കാഴ്ചവെച്ച താരങ്ങളാണ്. ടബ്റൈസ് ഷംസിയും കേശവ് മഹാരാജുമാണ് സ്പിന്നര്മാര്. Tags